《至尉氏》
唐代·张说

夕次阮公台，啸歌临爽垲。高名安足赖，故物今皆改。

吾兄昔兹邑，遗爱称贤宰。桑中雉未飞，屋上乌犹在。

途逢旧甿吏，城有同僚寀.望尘远见迎，拂馆来欣待。

慈惠留千室，友于存四海。始知鲁卫间，优劣相悬倍。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。